Vandag se sportnuusSiya Kolisi en Rassie Erasmus. Foto: Siyabulela Duda/GCIS Rugby: Sam Cane se span het met 25 – 15 teen Argentinië in Sydney verloor. Dit was die eerste keer in 30 toetse tussen die twee lande waarin die All Blacks die onderspit gedelf het. Die feit dat die Argentyne meer as ’n jaar gelede in ’n toetswedstryd gewikkel was – terwyl die All Blacks al ’n hele paar keer in aksie teen Australië in Bledisloe-kragmetings was – vryf net verdere sout in die Nieu-Seelandse wonde. Die ranglys het in 2003 deel van wêreldrugby geword en die All Blacks was vir ’n verstommende 507 weke (tussen 2009 en 2019) die voorste span op die internasionale verhoog. Krieket: Die 35-jarige Wiese – wat in 20 T20-kragmetings vir die Proteas in aksie was – het ’n onoorwonne 48 van 21 aflewerings vir die Qalandars gemoker, waarna hy 3/27 met die bal geneem het. Imran Tahir moes met ’n boulontleding van 0/30 vir die Sultans tevrede wees, terwyl Rilee Rossouw 18 lopies vir dieselfde span aangeteken het.